
NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća	o uvođenju potpore Unije za unutarnju sigurnost za razdoblje 2028. – 2034.
(COM(2025)0542 – C10‑178/2025 – 2025/0542(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0542),
–	uzimajući u obzir članak 294. stavak 2., članak 82. stavak 1. i članak 87. stavak 2. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑178/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir proračunsku procjenu koju je donio Odbor za proračune,
–	uzimajući u obzir mišljenje Europskog gospodarskog i socijalnog odbora od 19. veljače 2026.[footnoteRef:1], [1:  Još nije objavljeno u Službenom listu.] 

–	uzimajući u obzir članke 60. i 58. Poslovnika,
–	uzimajući u obzir izvješće Odbora za građanske slobode, pravosuđe i unutarnje poslove (A10‑0000/2026),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 3.</Article>
	

	Tekst koji je predložila Komisija
	Izmjena

	(3)	Ovom se Uredbom utvrđuju ciljevi potpore Unije. Kako bi se na najbolji mogući način postigla visoka razina sigurnosti u cijeloj Uniji, države članice trebale bi osigurati da u svojim nacionalnim i regionalnim partnerskim planovima uzmu u obzir svaki od ciljeva utvrđenih ovom Uredbom.
	(3)	Ovom se Uredbom utvrđuju ciljevi potpore Unije za unutarnju sigurnost. Kako bi se na najbolji mogući način postigla visoka razina sigurnosti u cijeloj Uniji, države članice trebale bi osigurati da u svojim nacionalnim i regionalnim partnerskim planovima uzmu u obzir svaki od ciljeva utvrđenih ovom Uredbom.


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 6.</Article>
	

	Tekst koji je predložila Komisija
	Izmjena

	(6)	Zbog brzih promjena sigurnosnih prijetnji i geopolitičkog okruženja Komisija je u strategiji ProtectEU6 definirala zajedničke prioritete za sigurniju i zaštićeniju Europu. Geopolitički kontekst u Europi znatno se promijenio, što je uvelike utjecalo na međusobnu povezanost unutarnje i vanjske sigurnosti EU-a. Sigurnosne prijetnje sve su globalnije i složenije jer proizlaze iz mogućnosti kriminalaca da djeluju prekogranično, iskorištavaju društvene i gospodarske razlike i djeluju i u fizičkom i u digitalnom svijetu. Istodobno, nove digitalne tehnologije i umjetna inteligencija nude znatne mogućnosti za jačanje kapaciteta tijela kaznenog progona i pravosudnih tijela za učinkovito suprotstavljanje novim prijetnjama.
	(6)	Zbog brzih promjena sigurnosnih prijetnji i geopolitičkog okruženja Komisija je u strategiji ProtectEU6 definirala zajedničke prioritete za sigurniju i zaštićeniju Europu. Geopolitički kontekst u Europi znatno se promijenio posljednjih godina, što je uvelike utjecalo na međusobnu povezanost unutarnjih i vanjskih sigurnosnih izazova EU-a. Sigurnosne prijetnje sve su globalnije i složenije jer proizlaze iz mogućnosti kriminalaca da djeluju prekogranično, iskorištavaju društvene i gospodarske razlike i djeluju i u fizičkom i u digitalnom svijetu. Istodobno, nove digitalne tehnologije i umjetna inteligencija nude znatne mogućnosti za jačanje kapaciteta tijela kaznenog progona i pravosudnih tijela za učinkovito suprotstavljanje novim prijetnjama.

	__________________
	__________________

	6 COM(2025) 148 final od 1.4.2025., Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „ProtectEU: europska strategija unutarnje sigurnosti”.
	6 COM(2025) 148 final od 1.4.2025., Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „ProtectEU: europska strategija unutarnje sigurnosti”.


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 9.</Article>
	

	Tekst koji je predložila Komisija
	Izmjena

	(9)	Sigurnost je temelj svih naših sloboda, a sposobnost država članica da građanima jamče sigurnost ovisi o jedinstvenom europskom pristupu. Kako je navedeno u strategiji ProtectEU, sigurnosna pitanja treba integrirati i redovito uključivati u cjelokupno zakonodavstvo, politike i programe EU-a, uključujući vanjsko djelovanje EU-a. Potpora Unije na temelju ove Uredbe trebala bi doprinijeti rješavanju tih pitanja.
	(9)	Sigurnost je temelj svih naših sloboda, a sposobnost država članica da svojim građanima jamče sigurnost u Uniji bez nadzora unutarnjih granica ovisi o jedinstvenom europskom pristupu. Potpora Unije trebala bi obuhvaćati mjere koje doprinose sprečavanju uvođenja privremenog nadzora unutarnjih granica ili ukidanju takvog nadzora. Kako je navedeno u strategiji ProtectEU, sigurnosna pitanja treba integrirati i redovito uključivati u cjelokupno zakonodavstvo, politike i programe EU-a, uključujući vanjsko djelovanje EU-a. Potpora Unije na temelju ove Uredbe trebala bi doprinijeti rješavanju tih pitanja.


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 10.</Article>
	

	Tekst koji je predložila Komisija
	Izmjena

	(10)	U svojim zaključcima od 26. lipnja 2025.7 Europsko vijeće podsjetilo je na to da teški i organizirani kriminal, terorizam, radikalizacija i nasilni ekstremizam, na internetu i izvan njega, predstavljaju veliku prijetnju za europske građane i sigurnost država članica. Europsko vijeće naglasilo je i prijetnju koju predstavlja infiltracija kriminala u legalne poslovne strukture i koja ima štetan učinak na javne financije i jedinstveno tržište. Pritom je pozvalo institucije Unije i države članice da mobiliziraju sve dostupne resurse na nacionalnoj razini i na razini EU-a te da poduzmu daljnje mjere za jačanje suradnje u područjima kaznenog progona i pravosuđa, među ostalim u pogledu učinkovitog pristupa podacima za potrebe kaznenog progona i osiguravanja razmjene informacija te suradnje s trećim zemljama.
	(Ne odnosi se na hrvatsku verziju.)	     

	 
	 

	 
	 


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 11.</Article>
	

	Tekst koji je predložila Komisija
	Izmjena

	(11)	Kako bi se spriječile i suzbile prijetnje unutarnjoj sigurnosti, potpora Unije trebala bi ojačati sposobnosti država članica za sprečavanje i suzbijanje teškog i organiziranog kriminala, terorizma, nasilnog ekstremizma i radikalizacije, seksualnog zlostavljanja i iskorištavanja djece, kibernetičkog kriminala, kao i mjere usmjerene na rješavanje pitanja digitalne i tehnološke sigurnosti, otpornosti kritične infrastrukture, prijetnji na internetu, sigurnosnih prijetnji u pomorskom sektoru, trgovine ljudima, krijumčarenja migranata, nezakonite trgovine drogom, nezakonite trgovine oružjem, pranja novca, povrata imovine i financijskih kaznenih djela, kaznenih djela protiv okoliša, krivotvorenja sredstava plaćanja i kaznenih djela koja utječu na financijske interese Unije, pomoći žrtvama kaznenih djela i njihove zaštite, zaštite javnih prostora, sigurnosnih prijetnji povezanih s KBRN-E-om i upravljanja incidentima, među ostalim pojačanom suradnjom i razmjenom informacija između javnih tijela, relevantnih tijela, ureda ili agencija Unije, civilnog društva i privatnih partnera u različitim državama članicama. Potpora Unije također bi trebala doprinijeti uvođenju i provedbi inovativnih metoda i tehnologija država članica u području unutarnje sigurnosti, posebno onih koje se podupiru Uredbom (EU) [...] o uspostavi Europskog fonda za konkurentnost i Uredbom (EU) [...] o uspostavi Okvirnog programa EU-a za istraživanje. Osim toga, u promjenjivom globalnom političkom okruženju od ključne je važnosti vanjska dimenzija područja slobode, sigurnosti i pravde. Stoga bi potpora Unije također trebala doprinositi jačanju suradnje i partnerstava s trećim zemljama, služeći interesima unutarnjih politika Unije.
	(11)	Kako bi se spriječile i suzbile prijetnje unutarnjoj sigurnosti, potpora Unije trebala bi ojačati sposobnosti država članica za sprečavanje i suzbijanje teškog i organiziranog kriminala, terorizma, nasilnog ekstremizma i radikalizacije, seksualnog zlostavljanja i iskorištavanja djece, kibernetičkog kriminala, kao i mjere usmjerene na rješavanje pitanja digitalne i tehnološke sigurnosti, otpornosti kritične infrastrukture protiv prijetnji na internetu, sigurnosnih prijetnji u pomorskom sektoru, trgovine ljudima, krijumčarenja migranata, nezakonite trgovine drogom, nezakonite trgovine oružjem, pranja novca, povrata imovine i financijskih kaznenih djela, kaznenih djela protiv okoliša, krivotvorenja sredstava plaćanja i kaznenih djela koja utječu na financijske interese Unije, pomoći žrtvama kaznenih djela i njihove zaštite, zaštite javnih prostora, sigurnosnih prijetnji povezanih s KBRN-E-om i upravljanja incidentima, među ostalim pojačanom suradnjom i razmjenom informacija između javnih tijela, relevantnih tijela, ureda ili agencija Unije, civilnog društva i privatnih partnera u različitim državama članicama. Potpora Unije također bi trebala doprinijeti uvođenju i provedbi inovativnih metoda i tehnologija država članica u području unutarnje sigurnosti, posebno onih koje se podupiru Uredbom (EU) [...] o uspostavi Europskog fonda za konkurentnost i Uredbom (EU) [...] o uspostavi Okvirnog programa EU-a za istraživanje. Osim toga, u promjenjivom globalnom političkom okruženju od ključne je važnosti vanjska dimenzija područja slobode, sigurnosti i pravde. Stoga bi potpora Unije također trebala doprinositi jačanju suradnje i partnerstava s trećim zemljama, služeći interesima unutarnjih politika Unije.


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 11.a (nova)</Article>
	

	Tekst koji je predložila Komisija
	Izmjena

	
	(11.a)	U sve složenijem i nestabilnijem sigurnosnom okruženju, Unija i njezine države članice suočavaju se sa sve većim spektrom hibridnih prijetnji, koje kombiniraju konvencionalna i nekonvencionalna sredstva, uključujući sabotažu, kibernetičke napade, kampanje dezinformiranja, ometanje kritične infrastrukture i instrumentalizaciju migracija, koje često koordinirano primjenjuju državni i nedržavni akteri. Takvim je prijetnjama cilj podrivanje povjerenja javnosti u demokratske institucije i učinkovito funkcioniranje društava te mogu imati ozbiljne posljedice za unutarnju sigurnost. Stoga je nužno podupirati mjere za sprečavanje, otkrivanje i odgovor na hibridne prijetnje, poboljšanje informiranosti o stanju, jačanje otpornosti kritičnih subjekata i javnih tijela te unapređenje suradnje i razmjene informacija o hibridnim prijetnjama među nadležnim tijelima na razini Unije i država članica. 


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 12.</Article>
	

	Tekst koji je predložila Komisija
	Izmjena

	(12)	Potpora Unije trebala bi povećati dosljednost, usklađenost, sinergije i komplementarnost između unutarnjih i vanjskih politika Unije, u skladu s uključivanjem pitanja sigurnosti. U tom bi kontekstu potpora Unije na temelju ove Uredbe trebala osobito doprinijeti suzbijanju i sprečavanju teškog i organiziranog kriminala, uključujući trgovinu drogom, trgovinu ljudima i prekogranične kriminalne krijumčarske mreže. Potpora Unije na temelju ove Uredbe može uključivati i potporu za relevantne resurse delegacija EU-a u propisno opravdanim slučajevima te se može koordinirati između država članica i Komisije u fazama programiranja i provedbe.
	(12)	Potpora Unije trebala bi povećati dosljednost, usklađenost, sinergije i komplementarnost između unutarnjih i vanjskih politika Unije, u skladu s uključivanjem pitanja sigurnosti kao cilja u programe Unije. U tom bi kontekstu potpora Unije na temelju ove Uredbe trebala osobito doprinijeti suzbijanju i sprečavanju teškog i organiziranog kriminala, uključujući trgovinu drogom, trgovinu ljudima i prekogranične kriminalne krijumčarske mreže. Potpora Unije na temelju ove Uredbe može uključivati i potporu za relevantne resurse delegacija EU-a u propisno opravdanim slučajevima te se može koordinirati između država članica i Komisije u fazama programiranja i provedbe.


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 14.a (nova)</Article>
	

	Tekst koji je predložila Komisija
	Izmjena

	
	(14.a)	Osim dokumenata i strategija u području unutarnje sigurnosti koje donesu Vijeće ili Komisija navedenih u članku 22. stavku 2. točki (b) podtočki iii. Uredbe (EU) […] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, države članice trebale bi u svoje nacionalne planove uključiti i izazove utvrđene u okviru Europske multidisciplinarne platforme za borbu protiv kaznenih djela (EMPACT), procjene prijetnje teškog i organiziranog kriminala u Europskoj uniji (EU-SOCTA) i ocjene prijetnje organiziranog kriminala na internetu (IOCTA) koju objavljuje Europol.


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 16.</Article>
	

	Tekst koji je predložila Komisija
	Izmjena

	(16)	Europa mora zaštititi svoj sigurnosni interes od dobavljača koji bi mogli predstavljati trajni sigurnosni rizik zbog mogućeg uplitanja trećih zemalja i njihovih praksi u području kibernetičke sigurnosti. Stoga je potrebno smanjiti rizik od trajne ovisnosti o visokorizičnim dobavljačima na unutarnjem tržištu jer bi oni mogli imati velike negativne učinke na sigurnost korisnika, poduzeća i tijela u EU-u te na kritičnu infrastrukturu EU-a u pogledu cjelovitosti podataka i usluga te dostupnosti usluge. To bi se isključenje trebalo temeljiti na razmjernoj procjeni rizika i povezanim mjerama ublažavanja kako su definirane u politikama i propisima Unije.
	(16)	Kako bi ojačala svoju stratešku autonomiju, Unija bi trebala razviti dostatne kapacitete za osmišljavanje i uvođenje vlastitih tehnologija za unutarnju sigurnost. To bi Uniji omogućilo integraciju temeljnih prava, zaštite podataka i zaštite vladavine prava, pri čemu bi se smanjilo oslanjanje na sustave trećih zemalja ili vanjske dobavljače koji možda nemaju iste pravne standarde, prakse u području kibernetičke sigurnosti ili sigurnosne interese kao Unija. Jačanje tehnoloških kapaciteta Unije također bi povećalo operativnu pouzdanost i otpornost ključnih sigurnosnih alata, čime bi se osigurala njihova dostupnost i vjerodostojnost u vrijeme geopolitičkih napetosti. U tom je kontekstu potrebno smanjiti trajne ovisnosti o visokorizičnim dobavljačima čija bi izloženost uplitanju trećih zemalja ili neodgovarajućim praksama u području kibernetičke sigurnosti mogla predstavljati ozbiljne rizike za cjelovitost i dostupnost podataka i usluga, među ostalim za kritičnu infrastrukturu EU-a, javna tijela i poduzeća. Svako isključenje ili ograničenje takvih dobavljača trebalo bi se temeljiti na razmjernoj procjeni rizika i trebalo bi biti popraćeno odgovarajućim mjerama ublažavanja u skladu s pravom i politikama Unije. 


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Uvodna izjava 18.a (nova)</Article>
	

	Tekst koji je predložila Komisija
	Izmjena

	
	(18.a)	Kako bi se ova Uredba dopunila odobravanjem mjera koje se odnose na ciljeve utvrđene u članku 3. ove Uredbe, ako Komisija zaključi da su te mjere u skladu sa zahtjevima utvrđenima u ovoj Uredbi i Uredbi (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost te ako Komisija donese delegirani akt o odobrenju nacionalnog i regionalnog partnerskog plana predmetne države članice u skladu s postupkom utvrđenim u članku 23. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.1a. Konkretno, kako bi se osiguralo ravnopravno sudjelovanje u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.

	
	__________

	
	1a SL L 123, 12.5.2016., str. 1., ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Članak 2. – stavak 1. – točka 9.</Article>
	

	Tekst koji je predložila Komisija
	Izmjena

	9.	„hibridna prijetnja” znači sve štetne aktivnosti, uključujući manipulaciju informacijama, kibernetičke napade i instrumentalizaciju migranata, koje se planiraju i provode zlonamjerno na koordiniran način s ciljem podrivanja države članice ili njezinih institucija.
	9.	„hibridna prijetnja” znači sve štetne aktivnosti, uključujući manipulaciju informacijama, sabotažu, kibernetičke napade i instrumentalizaciju migranata te druge načine političkog uplitanja i vršenja gospodarskog pritiska, koje se planiraju i provode zlonamjerno na koordiniran način s ciljem podrivanja države članice ili njezinih institucija ili Unije ili njezinih institucija.


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Članak 3. – stavak 1. – podstavak 1. – točka a</Article>
	

	Tekst koji je predložila Komisija
	Izmjena

	(a)	jačanju sposobnosti Unije i država članica u vezi sa sprečavanjem i suzbijanjem teškog i organiziranog kriminala, na internetu i izvan njega, uključujući terorizam, nasilni ekstremizam, kibernetički kriminal, seksualno zlostavljanje i iskorištavanje djece te hibridne prijetnje, kao i u vezi sa zaštitom građana i javnih prostora od napada, među ostalim inovativnim metodama i novim tehnologijama u području unutarnje sigurnosti;
	(a)	jačanju sposobnosti Unije i država članica u vezi sa sprečavanjem i suzbijanjem teškog i organiziranog kriminala, na internetu i izvan njega, uključujući radikalizaciju i terorizam, nasilni ekstremizam, kibernetički kriminal, seksualno zlostavljanje i iskorištavanje djece te hibridne prijetnje, kao i u vezi sa zaštitom građana i javnih prostora od napada, među ostalim inovativnim metodama i novim tehnologijama u području unutarnje sigurnosti;


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak 3. – stavak 1. – podstavak 1. – točka d</Article>
	

	Tekst koji je predložila Komisija
	Izmjena

	(d)	poboljšanju i intenziviranju operativne suradnje tijela kaznenog progona, uključujući zajedničke operacije, među nadležnim tijelima u vezi sa sprečavanjem i suzbijanjem teškog i organiziranog kriminala, na internetu i izvan njega, uključujući terorizam, nasilni ekstremizam, kibernetički kriminal, seksualno zlostavljanje i iskorištavanje djece i hibridne prijetnje, kao i u vezi sa zaštitom građana i javnih prostora od napada;
	(d)	poboljšanju i intenziviranju operativne suradnje tijela kaznenog progona, uključujući zajedničke operacije, među nadležnim tijelima u vezi sa sprečavanjem i suzbijanjem teškog i organiziranog kriminala, na internetu i izvan njega, uključujući radikalizaciju i terorizam, nasilni ekstremizam, kibernetički kriminal, seksualno zlostavljanje i iskorištavanje djece i hibridne prijetnje, kao i u vezi sa zaštitom građana i javnih prostora od napada;


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog uredbe</DocAmend>
<Article>Članak 3. – stavak 1. – podstavak 1. – točka da (nova)</Article>
	

	Tekst koji je predložila Komisija
	Izmjena

	
	(da)	jačanju potpore, zaštite i pomoći za žrtve teškog i organiziranog kriminala, uključujući osiguravanje pristupa relevantnim tijelima, informacijama i specijaliziranim službama, s posebnim naglaskom na ranjivim žrtvama;


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog uredbe</DocAmend>
<Article>Članak 3.a (novi)</Article>
	

	Tekst koji je predložila Komisija
	Izmjena

	
	Članak 3.a

	
	Poštovanje temeljnih prava

	
	Sva djelovanja koja se podupiru u skladu s potporom Unije na temelju ove Uredbe provode se u skladu s pravima i načelima sadržanima u pravnoj stečevini Unije i Povelji Europske unije o temeljnim pravima te su u skladu s međunarodnim obvezama Unije i država članica koje proizlaze iz međunarodnih instrumenata čije su stranke.


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak 4. – stavak 4.</Article>
	

	Tekst koji je predložila Komisija
	Izmjena

	4.	Za mjere koje se odnose na ciljeve utvrđene u članku 3. ove Uredbe, ako Komisija zaključi da su te mjere u skladu sa zahtjevima utvrđenima u ovoj Uredbi i Uredbi (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost te ako Komisija predloži provedbenu odluku Vijeća o odobrenju nacionalnog i regionalnog partnerskog plana predmetne države članice u skladu s postupkom utvrđenim u članku 23. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, ona podnosi prijedlog provedbene odluke Vijeća o odobrenju tih mjera.
	4.	Za mjere koje se odnose na ciljeve utvrđene u članku 3. ove Uredbe, ako Komisija zaključi da su te mjere u skladu sa zahtjevima utvrđenima u ovoj Uredbi i Uredbi (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost te ako Komisija donese delegirani akt o odobrenju nacionalnog i regionalnog partnerskog plana predmetne države članice u skladu s postupkom utvrđenim u članku 23. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, ona je ovlaštena za donošenje delegiranog akta u skladu s člankom 4.a radi dopune ove Uredbe odobravanjem tih mjera.


Or. <Original>{EN}en</Original>
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak 4. – stavak 5.</Article>
	

	Tekst koji je predložila Komisija
	Izmjena

	5.	Pri donošenju prijedloga provedbene odluke Vijeća o mjerama koje se odnose na ciljeve utvrđene u članku 3. ove Uredbe, prijedlogom Komisije utvrđuju se elementi iz članka 23. stavka 4. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, s obzirom na ciljeve utvrđene u članku 3.
	5.	Pri donošenju delegiranog akta o mjerama koje se odnose na ciljeve utvrđene u članku 3. ove Uredbe, delegiranim aktom utvrđuju se elementi iz članka 23. stavka 4. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, s obzirom na ciljeve utvrđene u članku 3.


Or. <Original>{EN}en</Original>
</Amend>
<Amend>Amandman		<NumAm>18</NumAm>
<DocAmend>Prijedlog uredbe</DocAmend>
<Article>Članak 4. – stavak 6.</Article>
	

	Tekst koji je predložila Komisija
	Izmjena

	6.	Vijeće u pravilu donosi provedbenu odluku iz stavka 4. u roku od četiri tjedna od donošenja prijedloga Komisije i zajedno s provedbenim odlukama iz članka 23. stavka 1. [prijedlog Komisije i provedbena odluka Vijeća] Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost.
	6.	Komisija u pravilu donosi delegirani akt iz stavka 4. ovog članka zajedno s delegiranim aktom iz članka 23. stavka 4. [delegirani akt donesen na temelju ovlaštenja iz članka [87.]] Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost.


Or. <Original>{EN}en</Original>
</Amend>
<Amend>Amandman		<NumAm>19</NumAm>
<DocAmend>Prijedlog uredbe</DocAmend>
<Article>Članak 4. – stavak 7.</Article>
	

	Tekst koji je predložila Komisija
	Izmjena

	7.	Na izmjenu planova primjenjuje se članak 24. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, pod uvjetom da prijedlog Komisije i provedbena odluka Vijeća o odobravanju izmjena elemenata navedenih u članku 23. stavku 4. obuhvaćaju samo ciljeve iz članka 3. ove Uredbe.
	7.	Na izmjenu planova primjenjuje se članak 24. Uredbe (EU) [...] o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost, pod uvjetom da prijedlog Komisije i delegirani akt o dopuni elemenata navedenih u članku 23. stavku 4. te uredbe obuhvaćaju samo ciljeve iz članka 3. ove Uredbe.


Or. <Original>{EN}en</Original>
</Amend>
<Amend>Amandman		<NumAm>20</NumAm>
<DocAmend>Prijedlog uredbe</DocAmend>
<Article>Članak 4.a (novi)</Article>
	

	Tekst koji je predložila Komisija
	Izmjena

	
	Članak 4.a

	
	Delegiranje ovlasti

	
	1.	Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku.

	
	2.	Ovlast za donošenje delegiranih akata iz članka 4. dodjeljuje se Komisiji na neodređeno vrijeme počevši od ... [datum stupanja na snagu ove Uredbe].

	
	3.	Europski parlament ili Vijeće u svakom trenutku mogu opozvati delegiranje ovlasti iz članka 4. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.

	
	4.	Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.

	
	5.	Čim donese delegirani akt, Komisija ga istodobno priopćuje Europskom parlamentu i Vijeću.

	
	6.	Delegirani akt donesen na temelju članka 4. stupa na snagu samo ako ni Europski parlament ni Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.


Or. <Original>{EN}en</Original>
</Amend></RepeatBlock-Amend>




<PathFdR>PR\1343889HR.docx</PathFdR>		PE<NoPE>788.869</NoPE><Version>v01-00</Version>
HR	Ujedinjena u raznolikosti	HR
PE<NoPE>788.869</NoPE><Version>v01-00</Version>	6/6	<PathFdR>PR\1343889HR.docx</PathFdR>
HR
<PathFdR>PR\1343889HR.docx</PathFdR>	5/6	PE<NoPE>788.869</NoPE><Version>v01-00</Version>
		HR


OBRAZLOŽENJE
Komisija je 16. srpnja 2025. predstavila niz zakonodavnih prijedloga za sljedeći višegodišnji financijski okvir Unije („VFO”) za razdoblje 2028. – 2034., uključujući ovaj prijedlog. 

U skladu s predloženim novim proračunskim okvirom, mjere Unije u području pravosuđa i unutarnjih poslova trebale bi se poduprijeti ukupnim dodijeljenim sredstvima koja će se utrostručiti (na 81 milijardu EUR) u odnosu na trenutačni okvir. Ovaj prijedlog jedan je od tri prijedloga[footnoteRef:2] koji će zamijeniti postojeća tri financijska instrumenta u području unutarnjih poslova[footnoteRef:3]. [2: 1 Uz ovaj prijedlog, ostali instrumenti u području unutarnjih poslova za razdoblje 2028. – 2034. jesu Prijedlog uredbe o uvođenju potpore Unije za azil, migracije i integraciju za razdoblje 2028. – 2034. (2025/0540 (COD)) i Prijedlog uredbe o uvođenju potpore Unije za schengensko područje, europsko integrirano upravljanje granicama i zajedničku viznu politiku za razdoblje 2028. – 2034. (2025/0541 (COD)).]  [3: 2 Uredba (EU) 2021/1148 od 7. srpnja 2021. o uspostavi, u okviru Fonda za integrirano upravljanje granicama, Instrumenta za financijsku potporu u području upravljanja granicama i vizne politike; Prijedlog Uredbe o uvođenju potpore Unije za schengensko područje, europsko integrirano upravljanje granicama i zajedničku viznu politiku; Uredba (EU) 2021/1147 od 7. srpnja 2021. o uspostavi Fonda za azil, migracije i integraciju (FAMI); Uredba (EU) 2021/1149 od 7. srpnja 2021. o uspostavi Fonda za unutarnju sigurnost (FUS).] 


Komisija navodi da je cilj nove strukture VFO-a i proračuna optimizirati upotrebu sredstava Unije te istodobno očuvati usklađenost i učinkovito praćenje. U tom bi kontekstu tri nova instrumenta u području unutarnjih poslova trebalo uskladiti s horizontalnim pravilima iz predložene Uredbe o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralna područja, ribarstvo i pomorstvo, prosperitet i sigurnost za razdoblje 2028. – 2034.[footnoteRef:4] u okviru takozvanih nacionalnih i regionalnih partnerskih planova (NRP planova) koje će svaka država članica izraditi za sebe. Odgovarajuća financijska potpora može se nadopuniti sredstvima dodijeljenima u okviru „Instrumenta EU-a” za djelovanja Unije, koji omogućuje veću fleksibilnost i odgovor na nepredviđene krize.  [4: 3 Prijedlog Uredbe o uspostavi Europskog fonda za ekonomsku, socijalnu i teritorijalnu koheziju, poljoprivredu i ruralni razvoj, ribarstvo i pomorstvo, prosperitet i sigurnost za razdoblje 2028. – 2034. i izmjeni Uredbe (EU) 2023/955 i Uredbe (EU, Euratom) 2024/2509 (2025/0240 (COD)) (prijedlog o NRP planu).] 


Zbog činjenice da ne sudjeluju sve države članice u jednakoj mjeri u području slobode, sigurnosti i pravde Unije („prilagođeno teritorijalno sudjelovanje”), tri instrumenta u području unutarnjih poslova predložena su usporedno s NRP fondom, umjesto da budu uključena u njega. Zemlje pridružene Schengenu trebale bi sudjelovati financijskim doprinosima dogovorenima u bilateralnim sporazumima s EU-om. 

Taj pristup podržava i ovaj Prijedlog uredbe o uvođenju potpore Unije za unutarnju sigurnost za razdoblje 2028. – 2034. Prijedlogom Komisije predviđa se proračun od 6,8 milijardi EUR za razdoblje 2028. – 2034. Također se utvrđuju sektorska pravila i ciljevi koji su dodatak prethodno navedenim općim horizontalnim pravilima u okviru NRP planova. 

Izvjestiteljica podržava cjelokupnu strukturu VFO-a za razdoblje 2028. – 2034. Predlaže niz pojašnjenja predložene uredbe o unutarnjoj sigurnosti kako bi se instrument uskladio s najvažnijim europskim izazovima u području unutarnje sigurnosti i kako bi se omogućio odgovarajući nadzor nad upotrebom sredstava EU-a.

Izvjestiteljica podržava sljedeće ciljeve predložene uredbe: 
­	jačanje sposobnosti Unije i država članica u vezi sa sprečavanjem i suzbijanjem teškog i organiziranog kriminala, na internetu i izvan njega, uključujući terorizam, nasilni ekstremizam, kibernetički kriminal, seksualno zlostavljanje i iskorištavanje djece te hibridne prijetnje, kao i u vezi sa zaštitom građana i javnih prostora od napada, među ostalim inovativnim metodama i novim tehnologijama u području unutarnje sigurnosti;
­	poticanje sposobnosti država članica jačanjem otpornosti kritičnih subjekata na neprijateljska djelovanja i upravljanjem incidentima, rizicima i krizama povezanima sa sigurnošću, među ostalim s pomoću interoperabilnih strateških komunikacijskih sustava;
­	poboljšanje i olakšanje razmjene informacija između nadležnih tijela i relevantnih tijela, ureda i agencija Unije i unutar njih te, prema potrebi, s trećim zemljama, međunarodnim organizacijama i privatnim subjektima;
­	poboljšanje i intenziviranje operativne suradnje tijela kaznenog progona, uključujući zajedničke operacije, među nadležnim tijelima u vezi sa sprečavanjem i suzbijanjem teškog i organiziranog kriminala, na internetu i izvan njega, uključujući terorizam, nasilni ekstremizam, kibernetički kriminal, seksualno zlostavljanje i iskorištavanje djece i hibridne prijetnje, kao i u vezi sa zaštitom građana i javnih prostora od napada;
­	jačanje potpore, zaštite i pomoći za žrtve teškog i organiziranog kriminala, uključujući osiguravanje pristupa relevantnim tijelima, informacijama i specijaliziranim službama, s posebnim naglaskom na ranjivim žrtvama.

Naposljetku, prema prijedlogu Uredbe o NRP-u države članice mogu odstupiti od pravila i zahtjeva koji se odnose na partnerstvo i višerazinsko upravljanje u području unutarnjih poslova. Mogu preraspodijeliti sredstva između tri instrumenta pod uvjetom da preraspodjela služi za postizanje svakog od ciljeva utvrđenih u tim instrumentima, da je dodjela razmjerna utvrđenim izazovima i potrebama te da je u skladu s općim zahtjevima za NRP planove.

